‘કાલે ફાઇનલ...’ મલ્હાર વધારે ઢીલો થઈ ગયો. ગમે તેમ હોય આ સ્ત્રીએ એને જિંદગી આપી હતી. બાળપણથી જેના માટે એ તડપી અને તરસી રહ્યો હતો એ વૈભવ આપ્યો હતો. આ સ્ત્રી ના હોત તો એ ક્યારનોયે ખતમ થઈ ગયો હોત. ભિખારી જેમ ફુટપાથ પર ભીખ માંગતો હોત. અને એણે એને પ્રેમ કર્યો હતો. એણે જે કંઈ કર્યુ હતું એ મલ્હાર માટે જ કર્યું હતું અને આખી જિંદગીને વૈભવથી ઝગમગાવી દેવાના બદલામાં એ સ્ત્રી શું માંગતી હતી? માત્ર થોડો પ્રેમ? એ તો એને આપવો જ જોઈએ.